དེ་ལ་དུང་དཀར་རིན་པོ་ཆེས།དེང་སང་ཁ་ཐོག་ནས་བཤད་རྒྱུན་ཡོད་པའི་སྐད་ལ་ཁ་སྐད་ཟེར་བ་དང་།ཁོ་ཐོག་གི་བཤད་རྒྱུན་དང་མི་འདྲ་བར་ཡིག་ཐོག་ཏུ་བྲིས་པའི་སྐད་ཆ་དེ་ལ་ཡིག་སྐད་ཟེར་ཞིང་།དེ་ཡང་ས་གནས་འགའ་ཞིག་གི་ཡུལ་སྐད་དེ་ས་གནས་གཞན་ཞིག་ལ་ཡིག་སྐད་ཡིན་པ་དང་།ས་གནས་འགའ་ཞིག་གི་ཡིག་སྐད་དེ་ས་གནས་གཞན་ཞིག་ལ་ཡུལ་སྐད་ཡིན་པ་དེ་འདྲ་རེད་ཅེས་བསྟན་པ་ལྟར།ཡུལ་སྐད་དུ་བྱུང་བའི་ཐ་སྙད་གང་ཡིན་ཡང་གནའ་ནས་ཡིག་ཐོག་ཏུ་བྱུང་ཞིང་ཀུན་གྱིས་དེ་ལྟར་གོ་ན་ཐ་སྙད་དེ་རང་བེད་སྤྱོད་བྱེད་པ་དང་།ཡུལ་སྐད་དུ་མ་ཟད་ཡིག་ཐོག་ཏུ་འབྱུང་གིན་མེད་པའི་ཐ་སྙད་རྣམས་ནི་གང་ཁྱབ་ཆེ་ཞིང་།དོན་གྱི་གོལ་ས་མི་འབྱུང་བ་དེ་སྤྱོད་པར་བྱེད་པ་དང་།ཡུལ་སྐད་སོ་སོར་ཐ་དད་འབྱུང་ཞིང་བཀོལ་ཁྱབ་འདྲ་བའི་ཐ་སྙད་དག་གང་ཞིག་གོ་བདེ་ཞིང་བརྡ་སྤྲོད་ཀྱི་སྦྱོར་ལུགས་དང་མཐུན་པ་དེ་བེད་སྤྱད་དེ།རྒྱུན་སྤྱོད་ཀྱི་ཐ་སྙད་རྣམས་གཅིག་གྱུར་བྱེད་པ་ནི།ཐ་སྙད་གཅིག་གྱུར་བྱེད་པའི་ཐོག་མའི་བྱ་བ་ཞིག་རེད་སྙམ་མོ།།